Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dihlatse tša Jehofa
Dilo tše di Lego Gona
Dikgatišo tše di Lego Gona
Maurizio o oketša ka gore: “Gianni o ile a bolela le nna phaa—le gona o be a nepile. Ke be ke tseba gore ditlamorago tša diphošo tša ka ga se molato wa gagwe, e bile ke be nka se bee Jehofa molato. Ka gona ke ile ka amogela tayo, gomme ge nako e dutše e eya ka boela ka ba le tswalano e botse le Modimo.”
Dafida o be a na le bagwera ba bangwe bao ba ilego ba dula ba mo thekga dinakong tše thata. Yo mongwe wa bagwera bao e be e le Hushai, yoo Beibele e mmitšago “mogwera wa Dafida.” (2 Sam. 16:16; 1 Dikor. 27:33) Go ka direga gore Hushai o be a hlankela ka kgorong gomme e le mogwera wa kgoši, e bile ka dinako tše dingwe a phetha ditaelo tša kgoši tša khupamarama.
Go thabiša kudu lehono go bona gore bana babo rena le dikgaetšedi ga ba re rate feela ka gobane re na le maemo a itšego ka phuthegong. Tsela yeo ba re swarago ka yona go bjalo ka ge eka ba re go rena: “Ke mogwera wa gago, e sego feela go no phetha molao, eupša ka gobane o bohlokwa go nna.”
Ge Federico a be a le bothateng, mogwera wa gagwe e lego Antonio o ile a mo theetša le go mo kgothatša
O ka ikwa bjang ge mogwera wa gago yo mogolo a ka go hlanogela ge o tloga o mo hloka? Ga go pelaelo gore seo se tla go kweša bohloko kudu. Ge a ka dira bjalo, na o tla tsoga o mo lebaletše? Na segwera sa lena se tla tia go swana le pele a go hlanogela?
Nagana ka seo se ilego sa diragalela Jesu matšatšing a gagwe a mafelelo mo lefaseng. O be a feditše nako e ntši a phela le baapostola ba gagwe ba botegago. Ba be ba ratana kudu. Ke ka baka leo Jesu a bego a ba bitša bagwera ba gagwe. (Joh. 15:15) Lega go le bjalo, go ile gwa direga’ng ge a be a swarwa? Baapostola ba ile ba mo tlogela ba tšhaba. Petro o be a boletše a tiišitše ka ganong gore yena a ka se tsoge a tlogetše Mong wa gagwe, eupša bjona bošegong bjoo, o ile a bolela gore ga a tsebe Jesu!—Mat. 26:31-33, 56, 69-75.
Ntšha Moneelo wa go Thekga Modiro wa Rena wa Lefase ka Bophara